École d'musique

Eune école d'musique ch'est eune institucion dispensant un inseignemint spéchialisé del musique. Souvint, ch' terme école d'musique, sans qualificatif, s'applique aux établissemints formant à eune pratique amateu, à l'inverse des conservatoéres nacionaux obin roéïaus, obin incore des écoles supérieures privées d'musique. 

 Histoère 
Vlà d'nombreuses innées (ed nombreus sièkes in réalité) eq chés écoles d'musique existétte.

À l'origine, edpuis ch' Moïen Ache, chele musique (avint tout vocale) étoait inseignée dins chés églises, dseur eune durée ed douse ans inviron, à travers toute l'Franche (pi l'Urope), ach mitan d'eune école maîtrisienne pi d'un koeur (apelé auchi psallette), à des infants qui pouvoétte dvenir insuite korisses (pi un peu pus accessoiremint instrumintisses) professionnels, imbauchés pèr l'Église, princhipalemint dins eune colégiale obin eune catédrale, obin ailleurs dins ch' monde profane. Bin souvint, chés musichiens inseignoétte égalemint à domicile.

Del fin dech XVIIe sièke dousqu' o chele Révolucion ed 1789, chés Académie d'musique ont tè  des achuchons ec conchert pi d'inseignemint. Conme chés futurs conservatoéres, qui sont d'eune chertaine manière leus successeus, als étoétte loyées à chés munichipalités. Dins chés Académies, chés directeus, maoîtes pi intarprètes étoétte tout naturellemint issus, in grande partie, des insimbes musicaus d'église (auxquels is continuoétte autermint à apartenir). Chés chapites ecclésiastiques pi leu musique ont tè supprimés in 1790, dins toute l'Franche. Chertaines musiques d'églises ont continuè à exercer aveuc des moïens limités dousqu'in 1793.

In 1793-1795, chele Révolucion a créé progressivemint ech prumier Conservatoire, à Paris uniquemint. Des musiques d'églises ont pu raparoète in Franche, ed manière longtimps précaire, à partir dech Concordat sinné in 1801 intre Bonaparte pi ch' Vatican. Un chertain nombe subsiste (pi meume prospère) au XXIe sièke, suivant ech princhipe des horaires aménagés, in liaison aveuc l'Éducacion nacionale pi chele direccion des conservatoéres.

Dech côté ed l'inseignemint musical profane, ch'est auchi au cours dech XIXe sièke eq d'autes écoles pi conservatoéres d'musique ont aparoétè, d'abord assez timidemint, dins chés différintes villes d'Franche. À momint-chi, chés conservatoires pi chés écoles, érparties dins un grand nombe ed conmunes, permé’tt à chés publics ed tout niviau d'aprinde à juer, canter, comprinde pi composer del musique.

 D'nos jors 
Deus grands tipes d'école existté :

 chés écoles supérieures d'musique qui dispinsette un inseignemint destiné à former des musichiens professionnels ;
 chés écoles d'musique obin conservatoéres munichipals, régionals, etc. qui dispinsette un inseignemint destiné aux infants, aux adolescints insin qu'aux amateus.

Chés établissemints peuve’tt ète publics obin privés.

Chés écoles d'musique ont tertous leus propes métodes, moais a sont généralemint pus tournées vers chele pratique instrumintale obin vocale.

 Inseignemint amateu 
Aveuc chele démocratisacion ed l'aprintissage in lène, des écoles d'musique in lène ont vu l'jor edpuis 2005. A permétte à cheus qui ont peu ed timps obin qui sont désireus d'aprinde chele pratique instrumintale d'prinde des cours dseur internet, à domicile, pèr webcam (caméro d’arnitoèle) obin in erbéyant des vidéos (autoformacion).

 Inseignemint supérieu 
Eune école supérieure d'musique est un établissemint d'inseignemint supérieu qui dispinse un inseignemint pratique del musique, pi auchi souvint pédagogique. Chés écoles supérieures d'musique proposette généralemint eune formacion ed prumier chicle in troés obin pus souvint quate ans, pi un second chicle in un obin pus souvint deus ans. Granmint d'écoles proposette égalemint un troésième chicle, généralemint ed deus ans, sanctionné pèr un doctorat.

 Urope 

 Franche 
L'inseignemint del musique in Franche est organisé dins des structures d'inseignemint publiques pi privées, permanintes, périodiques o ponctuelles. Pindant éq l'inseignemint initial est destiné à former des artisses amateus pi un public éclairé, l'inseignemint supérieu i s'adresse à chés futurs professionnels. Il est exercé pèr des inseignants qualifiés, tituloères obin invités pindant des classes ed moaîte (cours dispinsés pèr des artisses ed haut niviau dins ech cade d'eune éspécialisacion approfondie, organisés au mitan d’chés éstructchures d'inseignemint obin dins ech cade d'cours particuliers).

 Autes continints 

 Loïens intarnètes 

 Notices dins des dictionnaires obin d'inciclopédies généralisses : Den Store Danske Encyklopædi · Dictionnaire historique de la Suisse

catégorie:Musike